Axxam mi ara tkecmeḍ, ssqef s ydnen akked tsariwin yakk d yijga, sufella d lqarmud. Ixxamen-agi bennun s wakal d wedɣaɣ, agens yeslaɣ swakal, leḥyuḍ s wakal, ttzewiqent s tumlit, ma d ayen yellan yak deg uxxam yettili udaynin yemdawed d teqnen degs izegaren, s-snasel, sufella n lemdawed-nni yella yiwen ukeddar d tamecṭuḥt xeddmen-t dicerfan qqern-as tiɣimi, sufella-s d takanna, yettili yiwen n ṭṭaq d amecṭuḥ sufella qqarn-as ṭṭaq mcemsa, deg agens anda gganen lɣaci tettili tmeḍmurt, tameḍmurt-a lweqt n uzemmur teksen-as ddala-nni-ines rekḍen deg-s azemmur-nni. Mi iɛedda lawan uzemmur as-aren ddalanni-ines ad ad tt-selɣen s wakal am zik ad gganen fell-as, ad leḥḥun fell-as.